ดยุกไฮน์ริชแห่งเม็คเลินบวร์ค-ชเวรีน

ดยุกไฮน์ริชเแห่งเม็คเลินบวร์ค-ชเวรีน ต่อมาคือ เจ้าชายเฮนดริกแห่งเนเธอร์แลนด์ พระราชสวามี (, ) ทรงเป็นเจ้าชายพระราชสวามีแห่งเนเธอร์แลนด์ โดยเป็นพระราชสวามีใน สมเด็จพระราชินีนาถวิลเฮลมินาแห่งเนเธอร์แลนด์ ทั้ง 2 มีพระราชธิดาร่วมกันเพียงพระองค์เดียว คือเจ้าหญิงยูเลียนา ต่อมาเสด็จขึ้นครองราชย์เป็น สมเด็จพระราชินีนาถยูเลียนาแห่งเนเธอร์แลนด์

 พระประวัติ 
link=https://en.wikipedia.org/wiki/File:Koningin_Wilhelmina_(1880-1962)_en_prins_Hendrik_(1876-1934)_tijdens_hun_verloving_in_rijkostuum,_SFA002013240.jpg|left|thumb|สมเด็จพระราชินีนาถวิลเฮลมินาทรงฉายพระบรมฉายาลักษณ์กับเจ้าชายเฮนดริก ค.ศ. 1900
ดยุกไฮน์ริชแห่งเม็คเลินบวร์ค-ชเวรีนประสูติเมื่อวันที่ 19 เมษายน ค.ศ. 1876 ในเมืองชเวรีน เป็นพระโอรสพระองค์เล็กในฟรีดริช ฟรันทซ์ที่ 2 แกรนด์ดยุกแห่งเม็คเลินบวร์ค-ชเวรีนกับเจ้าหญิงมารีแห่งชวาร์ทซ์บวร์ค-รูด็อลชตัท พระชายาพระองค์ที่ 3

วันที่ 6 กุมภาพันธ์ ค.ศ. 1901 ดยุกไฮน์ริชได้รับการสถาปนาเป็น เจ้าชายแห่งเนเธอร์แลนด์ และใช้พระนามเป็นภาษาดัตช์ว่า เฮนดริก วันต่อมาได้ทรงประกอบพิธีเสกสมรสกับสมเด็จพระราชินีนาถวิลเฮลมินาในกรุงเฮก มีพระธิดาด้วยกันเพียงพระองค์เดียว คือ เจ้าหญิงยูเลียนา ที่ประสูติในค.ศ. 1909Joop W. Koopmans, Arend H. Huussen, Jr., Historical Dictionary of the Netherlands (2007), p, 243

ทั้งนี้ยังทรงมีพระบุตรนอกสมรสอีกอย่างน้อย 1 คน คือ พิม ลีเออร์ ซึ่งเกิดกับชายาลับ วิลเลมมินา มาร์ตินา เวนเนเกอร์ (1887-1973) ซึ่งเกิดในปี 1918 ลีเออร์ก็มีชื่อเสียงโด่งดังในวงการการเมืองเนเธอร์แลนด์หลังสงคราม ในฐานะประธานพรรคกลางฝ่ายขวาจัด การเกิดของพระธิดานอกสมรสเป็นสัญญาณบ่งชี้ถึงความสัมพันธ์ที่ตึงเครียดระหว่างเจ้าชายเฮนดริกกับสมเด็จพระราชินีนาถ ซึ่งเห็นได้ชัดเจนยิ่งขึ้นในช่วงพิธีเปิดการแข่งขันกีฬาโอลิมปิกฤดูร้อน กรุงอัมสเตอร์ดัม ในปี 1928 เจ้าชายเฮนดริกทรงเป็นประธานในพิธีเฉลิมฉลอง แต่สมเด็จพระราชินีนาถวิลเฮลมินาทรงไม่เข้าร่วมและทรงระบุว่าพระองค์ถูกขัดขวางไม่ให้เข้าร่วม เนื่องจากความเชื่อทางศาสนาส่วนพระองค์ที่ว่ากิจกรรมประเภทนี้ไม่ควรจัดขึ้นในวันอาทิตย์

เจ้าชายเฮนดริกแห่งเนเธอร์แลนด์สิ้นพระชนม์เมื่อวันที่ 3 มิถุนายน ค.ศ. 1934 ในกรุงเฮก สิริพระชนมายุ 58 พรรษาJoop W. Koopmans, Arend H. Huussen, Jr., Historical Dictionary of the Netherlands (2007), p, 243

 อ้างอิง 

หมวดหมู่:บุคคลที่เกิดในปี พ.ศ. 2419
หมวดหมู่:บุคคลที่เสียชีวิตในปี พ.ศ. 2477
หมวดหมู่:เจ้าชายพระราชสวามี
หมวดหมู่:เจ้าชายเนเธอร์แลนด์
หมวดหมู่:สมเด็จพระราชินีนาถวิลเฮลมินาแห่งเนเธอร์แลนด์